Държавен вестник, бр. 54, 2021 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  54
Осигуреният в УПФ има право на:
– Допълнителна пожизнена пенсия за старост при навършване на възрастта му за пенсиони­
ране от ДОО по чл. 68, ал. 1 КСО или до една година преди навършване на възрастта му по 
чл. 68, ал. 1 от КСО, в случай че са изпълнени предвидените в КСО условия. Пенсионноосигу­
рителното дружество изплаща допълнителна пожизнена пенсия за старост срещу прехвърляне 
в управлявания от него фонд за изплащане на пожизнени пенсии на натрупаните средства по 
индивидуалната партида или на допълнения размер на средствата в случаите, предвидени в КСО. 
Размерът на пенсията се определя въз основа на натрупаната в индивидуалната партида сума, 
след допълването є при необходимост съгласно правилата на КСО, таблицата за смъртност и 
средна продължителност на предстоящия живот, публикувана от Националния статистически 
институт, и технически лихвен процент.
– Еднократно или разсрочено изплащане на средства от индивидуалната партида при 
придобито право на допълнителна пожизнена пенсия за старост. Когато средствата по ин­
дивидуалната партида на осигуреното лице, включително след извършване на допълване, са 
недостатъчни за отпускането на допълнителна пожизнена пенсия за старост, но надвишават 
трикратния размер на минималната пенсия за осигурителен стаж и възраст по чл. 68, ал. 1 
от КСО към датата на определяне на стойността на средствата по партидата, осигуреното 
лице има право да ги получи разсрочено. Когато размерът на средствата по индивидуалната 
партида е по-малък от трикратния размер на минималната пенсия за осигурителен стаж и 
възраст по чл. 68, ал. 1 от КСО, включително след извършване на допълване, те се изплащат 
на лицето еднократно.
– Еднократно или разсрочено изплащане до 50 на сто от средствата, натрупани по индиви­
дуалната партида, при трайно намалена работоспособност над 89,99 на сто.
При смърт на осигурено в УПФ лице на неговите наследници по закон се изплаща едно­
кратно или разсрочено натрупаната по индивидуалната му партида сума.
Надзорът върху пенсионноосигурителните дружества (ПОД) се осъществява от Комисията 
за финансов надзор (КФН) и нейния заместник-председател, ръководещ управление „Осигу­
рителен надзор“.
III. Общи указания за осигуреното в УПФ лице
1. След като придобиете качеството на осигурено в УПФ лице, може да проверявате дали 
във Вашата партида във фонда редовно постъпват вноски. Справка може да направите на 
страницата на НАП (www.nap.bg). За ползване на електронната услуга е необходимо да подадете 
заявление в офис на НАП, за да Ви бъде издаден персонален идентификационен код (ПИК). 
В случай че Вашият работодател не превежда задължителните осигурителни вноски, които 
дължи, отправете сигнал до НАП.
2. Следете състоянието на индивидуалната си партида. ПОД е длъжно всяка година до 31 
май да Ви изпраща извлечение от нея. Извлечението съдържа информация за натрупаните 
средства по партидата Ви към края на предходната година, постъпилите вноски, постигнатата 
доходност, извършените плащания и начислените такси и удръжки. Дружеството е длъжно да 
Ви предостави тази информация и при поискване. Справка за състоянието на индивидуална­
та партида може да направите и на интернет страницата на дружеството, като е необходимо 
предварително да Ви бъде издаден идентификатор.
3. Уведомявайте ПОД при всяка промяна в личните Ви данни, записани в подаденото от 
Вас заявление за участие, съответно в осигурителния договор, като е необходимо да прило­
жите и копия от документите, удостоверяващи това обстоятелство. Така ще бъдат защитени 
Вашите интереси.
4. Информирайте се как се управляват Вашите средства. Дружеството ежедневно оповес­
тява във всеки свой офис и на страницата си в интернет стойността на 1 дял на пенсионния 
фонд. То обявява стойността на един дял за последния работен ден на всеки месец и в един 
централен ежедневник на третия работен ден на следващия месец.
5. В случай че Вашите права са нарушени, Вие можете да отнесете въпроса по Ваш избор до:
> пенсионноосигурителното дружество;
> попечителския съвет на УПФ;
> Комисията за финансов надзор;
> секторната помирителна комисия или медиатор към Комисията за защита на потреби­
телите (за да сезирате секторната помирителна комисия, е необходимо да сте се обърнали по 
същия въпрос първо към пенсионноосигурителното дружество);
> съда.
6. Вие можете да се прехвърлите в друг УПФ, управляван от друго дружество, след изтича­
нето на една година. Този срок тече от първо число на месеца, следващ месеца на подаване на 
заявлението за възобновяване на осигуряването. Когато в правилника или в инвестиционната